భద్రతో భద్రంగా మొదలై తులసితో విక్టరీ కొట్టి సింహాతో మీసం మెలేసి దమ్ము దుమ్ములేపకపోయినా లెజెండ్తో సరైనోడు అనిపించుకున్నారు డైనమిక్ డైరెక్టర్ బోయపాటి శ్రీను. అసిస్టెంట్ డైరెక్టర్గా అష్టకష్టాలు పడిన ఈ పెదకాకాని కుర్రోడు.. గుంటూరు మిర్చి ఘాటు ఎంత పవర్ఫుల్లో తన డైరెక్షన్ అంతే పవర్ఫుల్గా ఉంటుందని నిరూపించారు. ప్రస్తుతం యంగ్ హీరో బెల్లంకొండ శ్రీనివాస్తో సినిమా చేస్తున్న బోయపాటి ఇటీవల తన ప్లాష్బ్యాక్ సంగతులెన్నో ఆంధ్రజ్యోతితో పంచుకున్నారిలా...స్వగ్రామం గుంటూరు జిల్లా పెదకాకాని. సాధారణ కుటుంబ నేపథ్యం. ప్రాథమిక విద్య ఊళ్లోనే. ఇంటర్, డిగ్రీ గుంటూరు జేకేసీ కళాశాల. పీజీ ఆచార్య నాగార్జున విశ్వవిద్యాలయంలో ప్రైవేటుగా చదివా. ఫొటోగ్రఫీపై మక్కువ. చదువుకుంటూనే అన్నయ్య బ్రహ్మయ్య స్థానికంగా పెట్టిన మాలిని స్టూడియోలో ఫొటోగ్రాఫర్గా పనిచేస్తూ సహాయ పడేవాడ్ని. నా ఆలోచనా విధానాన్ని గమనించిన నాన్న ‘వీడు ఇక్కడ పనికిరాడు.. సినిమా రంగంలోకి వెళ్లి డైరెక్టర్గా ఎదగాలి’ అని, రచ్చబండ వద్ద స్నేహితులతో తరుచూ చెబుతుండేవారు. అలా నాలో డైరెక్టర్ కావాలనే కోర్కె బలంగా నాటుకుంది. ఓ రోజు అన్నయ్యతో వీడిని హైదరాబాద్ పంపించమని చెప్పడంతో.. అప్పటికే సినీరంగంలో ప్రత్యేక గుర్తింపు తెచ్చుకున్న పోసాని కృష్ణమురళి (బంధువు) వద్దకు తీసుకువెళ్లి ‘నీవు ఏం చేస్తావో తెలియదు.. మా శ్రీనును నీ చేతుల్లో పెడుతున్నాను’ అని అన్నయ్య వచ్చేశాడు. నా ఆసక్తిని గమనించి ప్రముఖ డైరెక్టర్ ముత్యాల సుబ్బయ్య వద్ద (1997) అసిస్టెంట్ డైరెక్టర్గా చేర్పించారు. తొలి సినిమా ‘ఒక చిన్నమాట’. అలా వెండితెర జీవితాన్ని రూ.1300 వేతనంతో ప్రారంభించా. అక్కడి నుంచి ‘గోకులంలో సీత’, పవిత్రప్రేమ, పెళ్లి చేసుకుందాం, అన్నయ్య, మనసున్న మహారాజు తదితర సినిమాలకు అసిస్టెంట్ డైరెక్టర్గా పనిచేశా. గురువుగారు ముత్యాల సుబ్బయ్య మంచి ప్రజాదరణ గల చిత్రాలు తీశారు. అప్పుడు నేర్చుకున్న విషయాలు మరువలేనివి.తొలి సినిమా భద్రఅసిస్టెంట్ డైరెక్టర్గా ఎన్నో ఒడుదుడుకులు ఎదుర్కొన్నా. అయినా సినిమానే ప్రాణంగా చూసుకున్నా. ఒక్కొక్కటిగా నేర్పిన అనుభవంతో మెగాస్టార్ చిరంజీవితో అన్నయ్య సినిమాకు పనిచేశాక డైరెక్టర్గా సినిమా తీయగలననే నమ్మకం కలిగింది. 2005లో అల్లు అర్జున్ను కలసి ఓ కథ వినిపించటంతో బాడీలాంగ్వేజ్ సెట్ కాదని చెప్పి, నిర్మాత దిల్ రాజు వద్దకు తీసుకెళ్లారు. మనోడి దగ్గర మంచికథ ఉందట ఒకసారి విను అంటూ నన్నక్కడ వదిలేసి బన్నీ వెళ్లిపోయారు. మూడు గంటల సేపు ఓపిగ్గా విని సినిమా తీద్దామని ఓకే చేశారాయన. రవితేజ హీరోగా, మీరా జాస్మిన్ హీరోయిన్గా తెరకెక్కిన భద్ర సినిమా ప్రేక్షకుల మన్ననలు పొందటంతో సూపర్హిట్ అయింది. ఈ సినిమాకు సంబంధించి నెలకు రూ.40వేలు జీతం వచ్చినా అవి చాలక ఇంటి వద్ద నుంచి బియ్యం, సరుకులు పంపేవారు. రెండో సినిమా విక్టరీ వెంకటేష్, నయనతారలతో తీసిన ‘తులసి’ (2007)తో మంచి గుర్తింపు వచ్చింది. ఆ తర్వాత నందమూరి బాలకృష్ణకు తగ్గకథను సిద్ధంచేసుకుని ఆయన కోసం మూడు నెలలు తిరిగా. ఆ కథే ‘సింహా’. అది విన్న బాలయ్య ‘నేనెప్పుడూ కొత్తదనాన్ని కోరుకుంటా.. నా స్టయిల్కు తగ్గట్టుగా తీయి’ అంటూ భుజంతట్టారు. ఈ సినిమాను ఎంతో కసితో తీశా.  ప్రత్యేక గుర్తింపే కాకుండా నా కెరీర్ను ఉన్నతి స్థితికి మలుపు తిప్పిందీ ‘సింహా’. 2012లో జూనియర్ ఎన్టీఆర్, త్రిష, కార్తీకలతో డైరెక్ట్చేసిన ‘దమ్ము’ ఆశించినంతగా ఫలితం రాలేదు. 2014లో మళ్లీ బాలకృష్ణతో తీసిన ‘లెజెండ్’ బ్లాక్బస్టర్ మూవీగా నిలవడమేకాక వెయ్యి రోజులు ప్రదర్శించిన సినిమాగా రికార్డు సృష్టించడం ఓ మధురానుభూతి. ఈ సినిమాలో బాలయ్యకు దీటుగా విలన్ పాత్రధారి కోసం ఎంతో మందిని పరిశీలించాం. ఆ పాత్రకు జగపతిబాబును పెడితే ఎలా ఉంటుందని ఓ ఫ్రెండ్ సలహా ఇచ్చాడు. అప్పటిదాకా ఫ్యామిలీ ఓరియంటెడ్ పాత్రల్లో నటించిన జగపతిబాబు విలన్గా సూటవుతాడా అని సందేహించాం. అయితే, కెమెరా ముందు ఆయన పలికిన డైలాగులు, రఫ్నెస్ మంచి గుర్తింపు తెచ్చింది. 2016లో బన్నీ హీరోగా, రకుల్ ప్రీత్సింగ్, కేథరిన్ హీరోయిన్లుగా సరైనోడు సినిమా ప్రేక్షకుల మన్ననలు పొందింది. ఏడో సినిమాకు ఇంకా పేరుపెట్టలేదు. బెల్లంకొండ శ్రీనివాస్, రకుల్ ప్రీత్సింగ్, ప్రగ్యాజైస్వాల్, జగపతిబాబు, శరతకుమార్ తదితర తారాగణంతో కృష్ణాజిల్లా హంసలదీవి వద్ద సాగర సంగమం ప్రాంతంలో కీలక సన్నివేశాలు తీస్తున్నా. మెగాస్టార్ చిరంజీవి (152)తో సినిమా తీసేందుకు కథను సిద్ధంచేస్తున్నా. సమాజానికి ఎప్పటికీ మంచి సినిమాలు  అందించాలన్నదే నా లక్ష్యం.ముఠా కూలీనాన్న బోయపాటి లింగయ్య, అమ్మ సీతారావమ్మ. మేము ఐదుగురు సంతానం. అన్నయ్య బ్రహ్మానందరావు (బ్రహ్మయ్య), అక్కయ్య రత్నకుమారి, నేను, చెల్లెళ్లు లక్ష్మి, సరళ. నాన్న పెదకాకాని హేమలత టెక్స్టైల్ మిల్లులో ముఠా కూలీగా పనిచేసేవారు. చదువుకుంటూనే అన్నయ్య స్టూడియోలో ఫొటోగ్రాఫర్గా పనిచేస్తూ సహాయ పడుతుండేవాడ్ని. ఆర్థిక స్థోమత లేకపోయినప్పటికీ నా ఎదుగుదలలో కుటుంబ సభ్యుల ప్రోత్సాహం ఎంతో ఉంది. డైరెక్టర్గా నిలదొక్కుకునేందుకు అన్నయ్య, అక్కయ్య అన్ని విధాలుగా ఆదుకుంటూ మనోధైర్యాన్నిచ్చారు. ఊళ్లో స్నేహితులు సత్యనారాయణ, నన్నపనేని కృష్ణారావు, భాస్కర్, హుస్సేన, నాళం పున్నారావుల సహకారం మరువలేనిది.  అసిస్టెంట్ డైరెక్టర్గా పనిచేస్తుండగానే 2000 ఏప్రిల్ 16న అక్కయ్య కుమార్తె విలేఖతో  నా వివాహమైంది. మాకు కుమారుడు హర్షిత్, కుమార్తె జోషిత కలిగారు. ఉమ్మడి కుటుంబమంటే నాకెంతో ఇష్టం. ఖాళీగా ఉంటే ఎక్కువ సమయం కుటుంబానికే కేటాయిస్తా. పిల్లలతో సరదాగా గడుపుతా. షూటింగ్ లేని సమయంలో అన్ని భాషల చిత్రాలను రోజుకు రెండు తప్పనిసరిగా చూస్తా.సినిమా కష్టాలెన్నో...అసిస్టెంట్ డైరెక్టర్గా సినిమా కష్టాలెన్నో అనుభవించా. మూడు వేల రూపాయలతో రూమ్లో మగ్గిపోతూ నాలుగు గంటలకే లేచి బస్సులు పట్టుకుని షూటింగ్ స్పాట్కు చేరుకునేందుకు ఎన్నో ఇబ్బందులు ఎదుర్కొన్నా. ఓ పక్క ఆర్థిక ఇబ్బందులు. అయినా సినిమానే శ్వాస.. ఆశగా ఉండడంతో ఆవేమీ కష్టమనిపించేవికాదు. డైరెక్టర్గా రాణించాలనేదే సంకల్పం. నా జీవితంలో ఒక్క సినిమాకి అయినా డైరెక్షన్ చేయగలనా అనే అనుమానాలు వ్యక్తమయ్యేవి. ఆ కష్టాలన్నీ అధిగమించి డైరెక్టర్గా నిలదొక్కుకున్నా.డైరెక్షన్తోపాటు రచయితగా.. సినిమా రంగంలో నిలదొక్కుకోవాలంటే ఎన్నో సాహసాలు, కష్టాలు ఎదుర్కొవాలి. దీనికితోడు అంగబలం, ధనబలం కూడా ఉండాలి. చిన్నహీరోలు, చిన్న డైరెక్టర్ల సినిమాలకు అప్పట్లో అంత గుర్తింపులేదు. ఈ నేపథ్యంలో  డైరెక్షనతోపాటు రచయితగా మెదడుకు పదునుపెట్టి కుటుంబనేపథ్య సన్నివేశాలు బిగువగా ఉండేలా కథా రచనలో జాగ్రత్తలు తీసుకుంటా. భద్ర, తులసి, సింహా, లెజెండ్, సరైనోడు సినిమాలు ఒకదానికొకటి పోలికలేకుండా కొత్తదనంతో హీరోలకు తగ్గట్టుగా ప్రేక్షకులు ఆదరించేవిధంగా తీయగలిగా. ఇప్పటివరకు ఒక్క ‘దమ్ము’ తప్పితే మిగతా సినిమాలన్నీ సూపర్హిట్ స్థానంలో నిలిచాయి. పెద్ద హీరోలతో తీసిన సినిమాలు బాక్సాఫీస్ బద్దలు కొట్టడంతో సినీఇండస్ట్రీలోనే డైరెక్టర్గా  గుర్తింపు  వచ్చింది. కథను ఆస్వాదించి కసిగా సినిమాతీయటం అలవాటు. ప్రథమార్థం కుటుంబ నేపథ్యం, ద్వితీయార్థం ఉద్వేగభరితంగా మంచి సందేశమిచ్చేలా చిత్రీకరణలో జాగ్రత్తలు తీసుకుంటా. హీరోను బట్టి కథ రాసుకోవడమేతోపాటు బాడీలాంగ్వేజ్ను బట్టి డైలాగ్లు సిద్ధం చేసుకుంటా.కలిచివేసిన సంఘటనసినిమా రంగంలో ఒక్కో మెట్టు ఎక్కుతున్న సమయంలో మనసున్న మా రాజు సినిమా యాడ్ కట్ చేస్తున్న సమయంలో నాన్న చనిపోయారని కబురు రావడంతో తీవ్ర వేదనకు గురయ్యా. మా వాడు డైరెక్టర్ అవుతాడంటూ నాన్న ఊళ్లో రచ్చబండ వద్ద సహచరులతో చెప్పిన మాటలు నేను డైరెక్టర్ కావడానికి ఎంతో ప్రేరణనిచ్చాయి. డైరెక్టర్ కాకముందే నాన్న కాలంచేయడం కలచివేసింది.
bhadratho bhadramgaa modalai tulasito viktari kotti simhaato meesam melesi dammu dummulepakapoyina legendtho sarainodu anipinchukunnaaru dinamic director boyapati srinu. assistent directorga ashtakashtaalu padina ee pedakaakaani kurrodu.. gunturu mirchi ghaatu entha pavarfullo tana direction anthe pavarfulga untundani niruupinchaaru. prastutam yang heero bellankonda srinivaasto sinima chestunna boyapati iteevala tana plashback sangatulenno aandhrajyotitho panchukunnarila...swagraamam gunturu jilla pedakaakaani. saadhaarana kutumba nepathyam. praathamika vidya oollone. inter, digri gunturu jkca kalasala. pg aachaarya nagarjuna vishwavidyaalayamlo praivetugaa chadiwa. photographypy makkuva. chaduvukuntune annayya brahmaiah sthaanikamgaa pettina maalini studiolo photographerga panichestuu sahaya padevaadni. naa alochana vidhaanaanni gamaninchina naanna ‘veedu ikkada panikiraadu.. sinima rangamloki velli directorga edagaali’ ani, rachabanda vadda snehitulato taruchuu chebutundevaaru. alaa naalo director kavalane korke balangaa naatukundi. oo roju annayyatho veedini hyderabad pampinchamani cheppadamtho.. appatike sineerangamlo pratyeka gurtimpu tecchukunna posani krishnamurali (bandhuvu) vaddaku teesukuvelli ‘neevu yem chestavo teliyadu.. maa srinunu nee chetullo pedutunnaanu’ ani annayya vachesadu. naa aasaktini gamaninchi pramukha director mutyaala subbaiah vadda (1997) assistent directorga cherpinchaaru. toli sinima ‘oka chinnamata’. alaa venditera jeevitaanni roo.1300 vetanamtho praarambhinchaa. akkadi nunchi ‘gokulamlo seetha’, pavitraprema, pelli chesukundam, annayya, manasunna maharaju taditara sinimaalaku assistent directorga panichesa. guruvugaaru mutyaala subbaiah manchi prajaadarana gala chitraalu teesaaru. appudu nerchukunna vishayaalu maruvalenivi.toli sinima bhadraasistent directorga enno odududukulu edurkonna. aina cinemane praanamgaa chusukunna. okkokkatigaa nerpina anubhavamtho megastar chiranjeevito annayya sinimaaku panichesaaka directorga sinima teeyagalanane nammakam kaligindi. 2005loo allu arjunnu kalasi oo katha vinipinchatamto badilangways sett kaadani cheppi, nirmaata dil raju vaddaku teesukellaaru. manodi daggara manchikatha undata okasari vinu antuu nannakkada vadilesi bannee vellipoyaaru. moodu gantala sepu opiggaa vini sinima teeddaamani oke chesarayana. raviteja heeroga, meera jasmin heroinga terakekkina bhadra sinima prekshakula mannanalu pondatamtho superhit ayindi. ee sinimaaku sambandhinchi nelaku roo.40velu jeetam vachina avi chaalaka inti vadda nunchi biyyam, sarukulu pampevaaru. rendo sinima viktari venkatesh, nayanataaralato teesina ‘tulasi’ (2007)thoo manchi gurtimpu vachindi. aa tarvaata nandamuri balakrishnaku taggakathanu siddhamchesukuni aayana kosam moodu nelalu tirigaa. aa kathe ‘simha’. adhi vinna balayya ‘neneppuduu kottadanaanni korukunta.. naa stiylku taggattugaa teeyi’ antuu bhujantattaru. ee sinimaanu entho kasitho tiisaa.  pratyeka gurtimpe kakunda naa kereernu unnati sthitiki malupu tippindii ‘simha’. 2012loo joonier ntr, trisha, kaarteekalato directchasina ‘dammu’ aasinchinantagaa phalitam raledu. 2014loo malli balakrishnatho teesina ‘legend’ blackbuster mooveegaa nilavadamekaka veyyi rojulu pradarsinchina sinimaga rikaardu srushtinchadam oo madhuraanubhuti. ee cinemalo balayyaku deetugaa vilan paatradhaari kosam entho mandini pariseelinchaam. aa paatraku jagapatibaabunu pedithe ela untundani oo frend salaha ichadu. appatidaka famili oriyanted paatrallo natinchina jagapatibabu vilangaa suutavutaadaa ani sandehinchaam. ayithe, kemera mundu aayana palikina dailagulu, rafnes manchi gurtimpu tecchindi. 2016loo bannee heeroga, rakul preethsing, ketherin heroinluga sarainodu sinima prekshakula mannanalu pondindi. edo sinimaaku inka perupettaledu. bellankonda srinivas, rakul preethsing, pragyajaiswal, jagapatibabu, saratakumar taditara taaraaganamto krishnajilla hamsaladeevi vadda saagara sangamam praantamlo keelaka sannivesaalu teestunna. megastar chiranjeevi (152)thoo sinima teesenduku kathanu siddhamchestunna. samaajaaniki eppatiki manchi cinimaalu  andinchaalannade naa lakshyam.mutaa kuuliinaanna boyapati lingayya, amma siitaaraavamma. memu aiduguru santaanam. annayya brahmaanandaraavu (brahmaiah), akkayya ratnakumari, nenu, chellellu lakshmi, sarala. naanna pedakaakaani hemalata textile millulo mutaa kuuleegaa panichesevaaru. chaduvukuntune annayya studiolo photographerga panichestuu sahaya padutundevadni. aardhika sthomatha lekapoyinappatiki naa edugudalalo kutumba sabhyula prothsaaham entho undi. directorga niladokkukunenduku annayya, akkayya anni vidhaalugaa aadukuntu manodhairyaannichaaru. oollo snehitulu satyanarayana, nannapaneni krishnarao, bhaskar, hussena, naalam punnaraola sahakaaram maruvalenidi.  assistent directorga panichestundagaane 2000 epril 16na akkayya kumarte vilekhatho  naa vivaahamaindi. maaku kumarudu harshit, kumarte joshita kaligaaru. ummadi kutumbamante naakentho ishtam. khaaliigaa unte ekkuva samayam kutumbaanike ketayista. pillalatho saradaagaa gaduputa. shooting laeni samayamlo anni bhashala chitraalanu rojuku rendu tappanisarigaa chusta.sinima kashtalenno...assistent directorga sinima kashtalenno anubhavinchaa. moodu vela roopaayalatho roomlo maggipotu naalugu gantalake lechi bassulu pattukuni shooting spaatku cherukunenduku enno ibbandulu edurkonna. oo pakka aardhika ibbandulu. aina cinemane shwasa.. aasagaa undadamtho aavemi kashtamanipinchevikaadu. directorga raninchalanede sankalpam. naa jeevitamlo okka sinimaki aina direction cheyagalana ane anumaanaalu vyaktamayyevi. aa kashtalanni adhigaminchi directorga niladokkukunna.directiontopatu rachayitagaa.. sinima rangamlo niladokkukovalante enno saahasaalu, kashtaalu edurkovali. deenikitodu angabalam, dhanabalam kuudaa undaali. chinnaheerolu, chinna directorla sinimaalaku appatlo anta gurtimpuledu. ee nepathyamlo  directionatopatu rachayitagaa medaduku padunupetti kutumbanepathya sannivesaalu biguvagaa undela kathaa rachanalo jaagrattalu teesukunta. bhadra, tulasi, simha, legend, sarainodu cinimaalu okadaanikokati polikalekunda kottadanamto heerolaku taggattugaa prekshakulu aadarinchevidhamgaa teeyagaligaa. ippativaraku okka ‘dammu’ tappite migata cinemalanni superhit sthaanamlo nilichaayi. pedda heerolatho teesina cinimaalu baxafis baddalu kottadamtho cinindastrilone directorga  gurtimpu  vachindi. kathanu aasvaadinchi kasiga cinimatiyatam alavaatu. pradhamaartham kutumba nepathyam, dviteeyaartham udvegabharitamgaa manchi sandesamichela chitreekaranalo jaagrattalu teesukunta. heeronu batti katha rasukovadametopatu badilangwayjnu batti dailaglu siddham chesukunta.kalichivesina sanghatanasinima rangamlo okko mettu ekkutunna samayamlo manasunna maa raju sinima yad kat chestunna samayamlo naanna chanipoyarani kaburu raavadamtho teevra vedanaku gurayya. maa vaadu director avutaadantuu naanna oollo rachabanda vadda sahacharulatho cheppina maatalu nenu director kaavadaaniki entho prerananicchaayi. director kakamunde naanna kaalancheyadam kalachivesindi.